CELEX: 62012CN0543
Language: el
Date: 2012-11-28 00:00:00
Title: Υπόθεση C-543/12: Αίτηση για την έκδοση προδικαστικής αποφάσεως, την οποία υπέβαλε το Najvyšší súd Slovenskej republiky (Σλοβενία) στις 28 Νοεμβρίου 2012 — Michal Zeman κατά Krajské riaditeľstvo Policajného zboru v Žiline

2.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/8
            
         Αίτηση για την έκδοση προδικαστικής αποφάσεως, την οποία υπέβαλε το Najvyšší súd Slovenskej republiky (Σλοβενία) στις 28 Νοεμβρίου 2012 — Michal Zeman κατά Krajské riaditeľstvo Policajného zboru v Žiline
   (Υπόθεση C-543/12)
   2013/C 63/14
   Γλώσσα διαδικασίας: η σλοβακική
   
      Αιτούν δικαστήριο
   
   Najvyšší súd Slovenskej republiky
   
      Διάδικοι στην υπόθεση της κύριας δίκης
   
   
      Αναιρεσείων: Michal Zeman
   
      Αναιρεσίβλητη: Krajské riaditeľstvo Policajného zboru v Žiline
   
      Προδικαστικά ερωτήματα
   
   
               1)
            
            
               Πρέπει το άρθρο 1, παράγραφος 4 [της οδηγίας 91/477/ΕΟΚ (1) του Συμβουλίου, στο εξής: οδηγία], σε συνδυασμό με το άρθρο 3 της οδηγίας και με τα άρθρα 45, παράγραφος 1, και 52, παράγραφος 1, του Χάρτη [των Θεμελιωδών Δικαιωμάτων της Ευρωπαϊκής Ένωσης], να ερμηνευθεί υπό την έννοια ότι
               
                           α)
                        
                        
                           δεν επιτρέπει σε κράτος μέλος να θεσπίσει κανονιστική διάταξη απαγορεύουσα τη χορήγηση ευρωπαϊκού δελτίου πυροβόλου όπλου, κατά την έννοια του άρθρου 1, παράγραφος 4, της οδηγίας, στον κάτοχο άδειας οπλοφορίας (αντίστοιχης άδειας κατοχής όπλου) η οποία έχει εκδοθεί για σκοπούς όχι αθλητικούς ή κυνηγετικούς και η οποία του επιτρέπει κατά τα λοιπά να κατέχει (και να φέρει) πυροβόλο όπλο για το οποίο ζητεί τη χορήγηση ευρωπαϊκού δελτίου πυροβόλου όπλου,
                           παρά το γεγονός ότι:
                        
                     
                           β)
                        
                        
                           η κανονιστική ρύθμιση του εν λόγω κράτους μέλους (προελεύσεως) επιτρέπει στον εν λόγω κάτοχο, ακόμη και χωρίς ευρωπαϊκό δελτίο πυροβόλου όπλου, να μεταφέρει το πυροβόλο όπλο εκτός του εδάφους του στο έδαφος άλλου κράτους μέλους, υπό την προϋπόθεση να τηρεί απλώς τις υποχρεώσεις γνωστοποιήσεως, ενώ παράλληλα η θέση του εν λόγω κατόχου σε σχέση με το κράτος προελεύσεώς του δεν μεταβάλλεται ακόμη και στην περίπτωση χορηγήσεως ευρωπαϊκού δελτίου πυροβόλου όπλου (δηλαδή ο εν λόγω δικαιούχος υποχρεούται απλώς να τηρεί την ίδια υποχρέωση γνωστοποιήσεως);
                        
                     
         
               2)
            
            
               Σε περίπτωση καταφατικής απαντήσεως στο πρώτο ερώτημα, έχει το άρθρο 1, παράγραφος 4, της οδηγίας, εφόσον κανονιστική διάταξη κράτους μέλους δεν επιτρέπει τη χορήγηση ευρωπαϊκού δελτίου πυροβόλου όπλου στον εν λόγω κάτοχο, άμεση εφαρμογή υπό την έννοια ότι το κράτος μέλος υποχρεούται, βάσει του άρθρου 4, παράγραφος 1, της οδηγίας, να χορηγήσει στον εν λόγω κάτοχο το ευρωπαϊκό δελτίο πυροβόλου όπλου;
            
         
               3)
            
            
               Σε περίπτωση αρνητικής απαντήσεως στο πρώτο ή στο δεύτερο ερώτημα, είναι υποχρεωμένο το αρμόδιο όργανο να ερμηνεύσει την κανονιστική διάταξη του κράτους μέλους η οποία:
               
                           α)
                        
                        
                           δεν απαγορεύει ρητώς στον εν λόγω κάτοχο να λάβει ευρωπαϊκό δελτίο πυροβόλου όπλου· εντούτοις,
                        
                     
                           β)
                        
                        
                           ρυθμίζει τη διαδικασία χορηγήσεως ευρωπαϊκού δελτίου πυροβόλου όπλου μόνο για τον κάτοχο άδειας οπλοφορίας (αντίστοιχης άδειας κατοχής όπλου) που έχει χορηγηθεί μόνο για αθλητικούς ή κυνηγετικούς σκοπούς,
                        
                     στο μέτρο του δυνατού κατά τρόπον ώστε το αρμόδιο όργανο να υποχρεούται να χορηγήσει το ευρωπαϊκό δελτίο πυροβόλου όπλου και στον κάτοχο άδειας οπλοφορίας η οποία δεν έχει χορηγηθεί μόνο για αθλητικούς ή κυνηγετικούς σκοπούς, καθόσον αυτό είναι δυνατό ως έμμεση συνέπεια της οδηγίας;
            
         
      (1)  ΕΕ L 256, σ. 51.